AI FRAUD HACKATHON
O soluție antifraudă bazată pe AI/ML pentru tranzacțiile online
Durată: 9 săptămâni, 2 livrabile intermediare de evaluare (Săpt. 3 și Săpt. 6), prezentare finală (Săpt. 9)

Ghid pentru echipe: obiective, livrabile, calendar și grilă de punctare



1. Provocarea
Netopia Payments procesează zilnic un volum mare de tranzacții cu cardul online. O parte (mică, dar costisitoare) dintre aceste tranzacții sunt frauduloase, exemplu folosirea neautorizată a datelor unui card, preluări de cont, identități sintetice, sau atacuri automatizate de testare a cardurilor furate. Fiecare fraudă nedetectată costă direct (rambursare, chargeback, penalizări de la scheme de carduri), iar fiecare tranzacție legitimă blocată din greșeală costă indirect (client frustrat, venit pierdut, presiune asupra suportului).
Misiunea echipei voastre: să construiți, în 9 săptămâni, o soluție funcțională de detecție a fraudei bazată pe AI/ML pentru fluxul de plăți cu cardul online, de la înțelegerea datelor, până la un model antrenat, evaluat, explicabil și gata de a fi prezentat unui "comitet de investiții" (echipa de instructori/evaluatori), exact ca într-un hackathon real.
1.1. Ce înseamnă „soluție utilizabilă" în acest context
Livrarea finală nu este un eseu sau doar un set de slide-uri, ci este o soluție tehnică funcțională, care trebuie să includă cel puțin:
1. un pipeline de procesare a datelor și scoring (cod reproductibil, de tip notebook sau script, care primește tranzacții și returnează un scor de risc de fraudă);
1. un model de ML antrenat și evaluat pe date (setul sintetic pus la dispoziție de Netopia), cu metrici de performanță documentate;
1. un prag de decizie ales și justificat economic (nu doar tehnic);
1. o componentă de explicabilitate (de ce a fost semnalată o tranzacție);
1. o prezentare de tip demo day.
1.2. Formatul echipelor
Proiectul se lucrează în echipe de 4-5 studenți. Recomandăm (fără a fi obligatoriu) o distribuție informală de roluri în cadrul echipei: un responsabil date/analiză exploratorie, doi responsabili modelare ML, un responsabil de business/prezentare, un responsabil explicabilitate/conformitate. Echipele rămân fixe pe toată durata celor 9 săptămâni si nu se permit reformări de echipă după Săptămâna 1.

1.3. Datele puse la dispoziție
La kickoff (Săptămâna 1), fiecare echipă primește un set de date sintetic, construit pentru a reflecta plauzibil caracteristicile reale ale tranzacțiilor cu cardul online (rată de fraudă tipică sub 1%, distribuții realiste ale valorii tranzacției, caracteristici temporale, de dispozitiv/sesiune și comportamentale). Setul de date este identic pentru toate echipele, pentru a permite compararea corectă a rezultatelor la prezentarea finală.
2. Calendarul pe 9 săptămâni
	Săpt.
	Etapa
	Activitate principală

	1
	

Etapa 1 
Explorare & Definire

	Kickoff, distribuirea setului de date, formarea echipelor, prezentarea contextului Netopia.

	2
	
	Analiză exploratorie a datelor, definirea problemei de business, reguli de bază.

	3
	
	★ CHECKPOINT 1 - predare și evaluare intermediară.

	4
	

Etapa 2 
Modelare

	Feature engineering, prima iterație a modelului ML (baseline ML).

	5
	
	Optimizarea modelului, tuning, evaluare metrici (precizie/recall).

	6
	
	★ CHECKPOINT 2 - predare și evaluare intermediară.

	7
	

Etapa 3
 Rafinare & Livrare

	Explicabilitate, considerații de conformitate (GDPR/PSD2), plan de monitorizare.

	8
	
	Integrare end-to-end a soluției, pregătirea prezentării.

	9
	
	★ PREZENTARE FINALĂ (demo day) + predarea soluției complete.


3. Etapa 1 (Săptămânile 1-3): Explorare & Definire
3.1. Ce se întâmplă în Săptămânile 1-2
1. Săptămâna 1: prezentarea contextului Netopia (fluxul de plată cu cardul online: checkout → autentificare 3DS/SCA → autorizare → capturare → decontare), distribuirea setului de date sintetic, formarea echipelor.
1. Săptămâna 2: fiecare echipă realizează analiza exploratorie a datelor și propune un set inițial de reguli de bază pentru semnalarea tranzacțiilor suspecte.
★ CHECKPOINT 1 (Săptămâna 3) - Definirea problemei și explorarea datelor
Livrabil (predat de fiecare echipă)
Un document scurt (maxim 4 pagini) sau un set de 6-8 slide-uri, care conține:
1. Definirea problemei: ce tipuri de fraudă vizează echipa cu prioritate, și ce cost de business încearcă să minimizeze soluția (fals pozitiv vs. fals negativ, cf. discuției despre impact comercial);
1. Analiza exploratorie a datelor: rata de fraudă în set, distribuțiile cheie (valoare tranzacție, momentul zilei etc.), și cel puțin 2 corelații/tipare relevante identificate;
1. Reguli de bază: minimum 5 reguli de tip IF-THEN, testate pe eșantionul de date, cu o estimare (chiar aproximativă) a ratei lor de detecție și a ratei de fals pozitiv;
1. Lista inițială de caracteristici propuse pentru modelul ML din Etapa 2, grupate pe cel puțin 2 categorii (comportament utilizator, caracteristici tranzacție).
Grilă de evaluare Checkpoint 1 (pondere 15% din nota finală)
	Criteriu
	Pondere în Checkpoint 1

	Claritatea definirii problemei de business
	25%

	Calitatea și profunzimea analizei exploratorii
	35%

	Relevanța și testarea regulilor de bază
	20%

	Calitatea și relevanța caracteristicilor propuse
	20%



Notă: Feedback-ul primit la acest checkpoint este obligatoriu de incorporat în Etapa 2, iar echipele vor menționa explicit, la Checkpoint 2, cum au răspuns la observațiile primite.
4. Etapa 2 (Săptămânile 4-6): Modelare
4.1. Ce se întâmplă în Săptămânile 4-5
1. Săptămâna 4: echipele finalizează feature engineering-ul (pe baza listei validate la Checkpoint 1) și antrenează o primă versiune a modelului ML (ex. regresie logistică sau un arbore de decizie simplu).
1. Săptămâna 5: optimizarea modelului (tuning, eventual testarea unui algoritm mai avansat, spre exemplu gradient boosting), și calcularea completă a metricilor de evaluare relevante pentru date dezechilibrate (precizie, recall, nu doar acuratețe).
★ CHECKPOINT 2 (Săptămâna 6) - Model funcțional și analiză de prag
Livrabil (predat de fiecare echipă)
1. Model ML antrenat, cu cod reproductibil (notebook sau script), iar acest model trebuie să poată fi rulat de evaluatori pentru a reproduce rezultatele raportate;
1. Tabel de metrici de evaluare (precizie, recall, F1, AUC-PR), care trebuie comparat explicit cu performanța regulilor de bază din Checkpoint 1;
1. Analiza pragului de decizie: minimum 2 praguri diferite testate și recomandarea motivată a unui prag;
1. Raport scurt de progres (maxim 2 pagini) care documentează deciziile de modelare luate și modul în care a fost incorporat feedback-ul de la Checkpoint 1.
Grilă de evaluare Checkpoint 2 (pondere 25% din nota finală)
	Criteriu
	Pondere în Checkpoint 2

	Performanța tehnică a modelului (metrici, comparație cu baseline)
	40%

	Rigoarea analizei cost-prag
	30%

	Claritatea raportului de progres
	15%

	Incorporarea feedback-ului de la Checkpoint 1
	15%



5. Faza 3 (Săptămânile 7-9): Rafinare & Livrare finală
5.1. Ce se întâmplă în Săptămânile 7-8
1. Săptămâna 7: adăugarea componentei de explicabilitate (ex. importanța caracteristicilor, sau reguli explicative asociate fiecărui scor), analiza considerațiilor de conformitate (GDPR cu dreptul la explicație; PSD2 cu autentificare puternică/SCA) și redactarea unui plan scurt de monitorizare/adaptare la comportamentul adversarial al fraudorilor.
1. Săptămâna 8: integrarea completă a soluției într-un pipeline end-to-end (date → caracteristici → model → scor → decizie), finalizarea documentației și pregătirea prezentării finale.
★ LIVRAREA FINALĂ (Săptămâna 9) - Demo Day
Livrabil final (predat de fiecare echipă)
1. Soluția completă: pipeline funcțional (cod), model final optimizat, prag de decizie ales și justificat;
1. Componenta de explicabilitate integrată;
1. Notă scurtă de conformitate (GDPR/PSD2 SCA) - maxim 1 pagină;
1. Plan de monitorizare și adaptare la fraudă adversarială - maxim 1 pagină;
1. Prezentare live de tip demo day: 10-12 minute per echipă + 5 minute întrebări din partea comitetului de evaluare (prezentarea trebuie să conțină: prezentarea problemei, date, metodologie, rezultate, limitări)
Grilă de evaluare a livrării finale (pondere 60% din nota finală)
	Criteriu
	Pondere în evaluarea finală

	Performanța tehnică a modelului final (îmbunătățire față de baseline, robustețea metricilor)
	25%

	Fundamentarea de business (analiza cost/prag, relevanță practică)
	15%

	Explicabilitate și conformitate (GDPR/PSD2)
	15%

	Robustețe și plan de adaptare la comportamentul adversarial
	15%

	Calitatea prezentării/demo-ului (claritate, structură, răspunsuri la întrebări)
	15%

	Inovație și originalitate a abordării
	15%





6. Calculul notei finale
	Componentă
	Pondere din nota finală

	Checkpoint 1 (Săptămâna 3)
	15%

	Checkpoint 2 (Săptămâna 6)
	25%

	Livrarea finală + prezentare (Săptămâna 9)
	60%


7. Regulile hackathon-ului
1. Echipele rămân fixe pe toată durata proiectului (nu se permit reformări după Săptămâna 1);
1. Termenele de predare pentru checkpoint-uri și livrarea finală sunt stricte. O predare întârziată se penalizează cu 10% din punctajul componentei respective per zi calendaristică de întârziere;
1. Este permisă folosirea instrumentelor AI generative (ex. asistenți de cod) pentru dezvoltarea soluției;
1. Setul de date este identic pentru toate echipele, iar comparațiile de performanță la prezentarea finală se fac pe această bază comună;
1. Feedback-ul primit la fiecare checkpoint este obligatoriu de adresat explicit în livrabilul următor, iar ignorarea feedback-ului afectează criteriul de evaluare corespunzător.
8. Resurse recomandate
Instrumente tehnice recomandate: Python (pandas, scikit-learn; opțional XGBoost/LightGBM pentru modelul de rafinare din Etapa 2), Jupyter Notebook, opțional SHAP pentru explicabilitate.
Echipele fără background tehnic solid pot folosi alternative low-code/no-code pentru prototip, cu condiția ca metodologia (feature engineering, evaluare, prag de decizie) să rămână riguroasă. Atenție: grila de evaluare nu penalizează alegerea instrumentului, ci rigoarea rezultatului.

